  Туспуктэм: Алексей Арзамасцев Майя Бывальцева Удмуртилэн тӧроез интые кандидатъёссэс ньыль партиос ӵектӥзы ни. 24-тӥ инвожое Удмуртиысь быръёнъёсъя валтӥсь ӧрие нырысетӥез кандидат ужкагазъёсты вайиз. Владимир Сегалэз «Российская партия пенсионеров за социальную справедливость» партия ӵектӥз. «Справедливая Россия – За правду» партилэсь быръёнъёсы Вадим Белоусовез пыриськоз. Сыӵе пумкылъян Валтӥсь кенещлэн президиумез 17-тӥ инвожое кутӥз. КПРФ Александр Сыровез ӵектӥз. Озьы ик со Кун Кенеше депутатъёсты быръёнъёсын партилэсь кандидатъёслэн списоказы пыриз. ЛДПР улосвыллы тӧроез быръёнъёсы пыриськыны Тимур Ягафаровез дэмлаз. Озьы ик со элькун парламентэ депутатъёсты быръёнъёсын партилэн списокезлэн нырысетӥ чураз сылэ. Тодэ вайытом, Удмуртиын улосвыллы тӧроез но Кун кенеше депутатъёсты быръёнъёсын куара сётон куинь нунал мыноз – 9-тӥ, 10-тӥ но 11-тӥ куарусёнэ.  Тегъёс: быръёнъёс Удмуртия  